stanford-oval/wikipedia huggingface dataset:
נחום רכל
הערות שוליים

↑  עפרה אליגון, חדש ימינו כקדום, מעריב, 17 בדצמבר 1976, עמ' 20 ו-30 (חלק 1, חלק 2); אלון מורה: משלט התיישבותי בפיתחת שכם, שם, 15 ביוני 1979, עמ' 19 ו-39 (חלק 1, חלק 2)
| --- | --- |
בקרת זהויות :  NLI: 987007597878405171  VIAF: 147145304382078570736   WorldCat (עם VIAF): 147145304382078570736
קמראן דיבה

| --- | --- |

 לידה:  5 במרץ 1937 (בן 87) טהראן, איראן 
 לאום:  פרסי
 מקום לימודים:  אוניברסיטת הווארד 
 זרם באמנות:  אקספרסיוניזם מופשט, אסכולת ניו יורק, אומנות מודרנית, אמנות עכשווית
 יצירות ידועות:  מוזיאון טהראן לאמנות עכשווית
 www.kamrandiba.com
 
קמראן דיבה (בפרסית: کامران ديبا, נולד ב-5 במרץ 1937) הוא אדריכל איראני בולט, המתגורר בפריז, צרפת. הוא בן דוד של פארה דיבה, המלכה לשעבר של איראן. התפרסם בעקבות עיצובו לקמפוס החדש של אוניברסיטת גונדישפור באהוואז, למוזיאון טהראן לאמנות עכשווית ולמרכז התרבות ניאווראן בטהראן. כרים אמאמי מתייחס אליו באנציקלופדיה איראניקה כזרז אמנות בחברה האיראנית של שנות ה-70.
דיבה הוא זוכה פרס אגא חאן לאדריכלות.
קורות חייו

הוא התחיל לצייר בשנות ה-50 המאוחרות בארצות הברית. ציוריו המוקדמים מושפעים מאקספרסיוניזם מופשט או אסכולת ניו יורק. במהלך שנות ה-60 השתתף בתערוכות קבוצתיות כמו אירועי הביאנלה של גלריית קורקורן (מוזיאון בוושינגטון), ב-1963, הציג תערוכה של הציורים המופשטים שלו בגלריית ריאליטיס. למרות שהוא למד והתחיל לצייר בארצות הברית, התרבות והציוויליזציה האיראנית השפיעו על עבודתו בהדרגה. התוצאה הייתה סדרה של ציורים שכללו הרכב של כתבי יד מאוירים וקליגרפיה בהשפעה פרסית. לפני שחזר לאיראן הוא ייצג את איראן באירועי הביאנלה של פריז וונציה.
המופע הראשון שלו באיראן היה התקנה ומיצג אורקולי הנקרא "ווטרמן האובד" בסביבות שנת 1966 בגלריה סייהון. גלריית זנד בטהראן ייצגה את דיבה בשנות ה-70. בנוסף לציוריו, הוא הציג בשנת 1974 מיצג והפנינג המערבים את הציבור בערב פתוח.
קמראן עזב את איראן ב-1978, שנה לפני המהפכה האיראנית, מאז הוא עבד בלונדון ווושינגטון כעת הוא עובד בפריז, וקוסטה דל סול, ספרד. לאחר המהפכה, דיבה המשיך לצייר באופן קבוע לאורך שנות ה-80 וה-90, עם זאת הוא בחר שלא להציג את עבודותיו בפומבי. עבודתו 'וסטר העיר החדשה' הוצגה באירוע הביאנלה של ונציה ובתערוכה הנודדת "בסוף המאה" של מוזיאון לוס אנג'לס לאמנות עכשווית. הוא כיהן בחבר האדריכליים הבינלאומי, הרצה באופן נרחב, ואף היה מרצה אורח באוניברסיטת קורנל.
לאחרונה ציורים שצייר משנת 1961 הוצגו בתנועת האמנות המודרנית האיראנית מהאוסף של TMoCA. עבודותיו האחרונות של דיבה מתייחסות לזיכרון הקולקטיבי של האיראנים. הכותרות והציורים של עבודותיו מוכרים, בצורה זו או אחרת, לדורות האחרונים של העם האיראני. בשנת 2008, הוא הפיק תערוכה רב-לשונית ורב-תרבותית הנקראת "גלובל ניוז".
הערות שוליים

↑  רוברט טייט, ואן גוך ופיקאסו ננעלו במרתף, באתר הארץ, 28 באוקטובר 2007
| --- | --- |
בקרת זהויות :  NLI: 987007379564805171  GND: 118525131  ISNI: 0000 0000 6673 0517  LCCN: n82204905  NTA: 074725408  SUDOC: 182273113  ULAN: 500096892  VIAF: 91564303   WorldCat (עם VIAF): 91564303
פיטר נבארו

| --- | --- |

 לידה:  15 ביולי 1949 (בן 75) קיימברידג', ארצות הברית 
 מדינה:  ארצות הברית ארצות הברית
 השכלה:  אוניברסיטת הרווארד  בית הספר לממשל ע"ש קנדי באוניברסיטת הרווארד  אוניברסיטת טאפטס  בית הספר התיכון בת'סדה-צ'בי צ'ייס 
 מפלגה:   המפלגה הרפובליקנית
 www.peternavarro.com
 
פיטר קנט נבארו (באנגלית: Peter Navarro; נולד ב-15 ביולי 1949) הוא כלכלן וסופר אמריקאי, המשמש כיועץ בכיר לנשיא ארצות הברית. הוא כיהן בממשל טראמפ הראשון כסגן עוזר לנשיא ומנהל המועצה הלאומית לסחר של הבית הלבן, ולאחר מכן כעוזר לנשיא ומנהל המשרד למדיניות סחר וייצור.
ביוגרפיה

נבארו נולד בקיימברידג', מסצ'וסטס, וגדל בפלורידה. הוא השלים תואר ראשון באוניברסיטת טאפטס ותארים שני ושלישי בכלכלה באוניברסיטת הרווארד. במהלך הקריירה האקדמית שלו, שימש כפרופסור לכלכלה באוניברסיטת קליפורניה באירווין, שם חקר נושאים של מדיניות ציבורית, סחר בינלאומי וכלכלה סביבתית.
ביוגרפיה > ממשל טראמפ הראשון

ב-2017 מונה על ידי הנשיא דונלד טראמפ למנהל המשרד למדיניות וסחר וייצור במסגרת תפקידו ייעץ בנושאים שונים, כולל מדיניות כלכלית, סחר בינלאומי, והייצוא הביטחוני. הוא סייע בהגדלת מכירות צבאיות למדינות בעלות ברית, וכן ברפורמה במדיניות העברת נשק קונבנציונלי ומערכות אוויריות בלתי מאוישות.
ביוגרפיה > 2020-2024

לאחר הבחירות לנשיאות ארצות הברית ב-2020, נבארו ניסה לערער על תוצאות הבחירות והפיץ תאוריות קשר על הונאת בחירות. בפברואר 2022, הוא זומן פעמיים להעיד בפני הקונגרס. נבארו סירב לשתף פעולה והועבר לטיפול מחלקת המשפטים. ב-2 ביוני 2022, חבר מושבעים פדרלי האשים אותו בשני סעיפים של בזיון הקונגרס. ב-7 בספטמבר 2023, נבארו הורשע בשני הסעיפים, וב-25 בינואר 2024, נגזרו עליו ארבעה חודשי מאסר וקנס של 9,500 דולר, מה שהפך אותו לפקיד הבית הלבן הראשון שנכלא בעקבות הרשעה בביזיון הקונגרס. הוא ריצה את עונשו במחנה משמורת מינימלית בתוך המכון הפדרלי לתיקון במיאמי ושוחרר ב-17 ביולי 2024.
ביוגרפיה > ממשל טראמפ השני

ב-2024 לאחר היבחרו של טראמפ לקדנציה שנייה והחל לשמש כיועץ בכיר לנשיא ארצות הברית.
הערות שוליים

↑  Rappeport, Alan (2024-12-04). "Trump's Trade Adviser Pick, a China Hawk, Was Jailed Over Jan. 6". The New York Times (באנגלית אמריקאית). ISSN 0362-4331. נבדק ב-2025-01-21.
↑  זומן להעיד, והתעלם: יועצו לשעבר של טראמפ הורשע בביזוי הקונגרס, באתר ynet, 7 בספטמבר 2023
↑  Kevin Breuninger, Trump picks Peter Navarro as top trade advisor, CNBC, ‏2024-12-04 (באנגלית)
| --- | --- |
בקרת זהויות :  NLI: 987007503276205171  PLWABN: 9810569822205606  GND: 131423266  ISNI: 0000 0001 1036 6784  LCCN: n83125821  MGP: 230990  NKC: jo2008464783  NLK: KAC200307978  NTA: 306710862  ORCID: 0000-0002-9806-4541  SUDOC: 116334630  VIAF: 6065546   WorldCat (עם VIAF): 6065546 
פיטר נבארו מתדרך בחדר העיתונאים של הבית הלבן, 2020
טוקט

| --- | --- |

מראה כללי של העיר
 מדינה:  טורקיה טורקיה
 מחוז:  הים השחור
 נפה:  טוקט
 ראש העיר:  אייפ ארואולו (מפלגת הצדק והפיתוח)
 שטח:  1,935 קמ"ר
 גובה:  623 מטרים
 אוכלוסייה:  ‏
  ‑ בעיר:  207,741 (2023)
  ‑ צפיפות:  107.4 נפש לקמ"ר (2023)
 קואורדינטות:  40°19′N 36°33′E﻿ / ﻿40.317°N 36.550°E﻿ / 40.317; 36.550
 אזור זמן:  UTC +3
 אתר העיר (בטורקית)
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורטוקט(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורטוקט(למפת הים השחור (מחוז) רגילה) סמסון טרבזון אמסיה סינופ ספרנבולו גא. מזרח אנטוליה מרכז אנטוליה מר. הים השחורטוקט(למפת הים השחור (מחוז) מוגדלת) סמסון טרבזון אמסיה סינופ ספרנבולו גא. מזרח אנטוליה מרכז אנטוליה מר. הים השחורטוקט  he tabBackground:;tabBorder:#aaa;defaultTab:0;
טוקט (בטורקית: Tokat) היא עיר בצפון טורקיה ובירת הנפה הקרויה על שמה שבמחוז הים השחור. לפי אומדן רשמי משנת 2023 אוכלוסייתה מנתה 207,741 בני אדם.
היסטוריה

העיר מתועדת עוד בראשית תקופתה של האימפריה הביזנטית, ונודעה בשם דוקיה (Dokia). במקורות ערביים ופרסיים נקראה דוקאט (Dokat). מהמאה ה-11 האזור היה נתון בעימותים בלתי פוסקים בין הסלג'וקים לבין הביזנטים. לאחר קרב מנזיקרט בתאריך 26 באוגוסט שנת 1071, בו נוצח הצבא הביזנטי, על ידי כוחותיו של המצביא הסלג'וקי אלפ ארסלאן, נסוגו הכוחות הביזנטיים לעיר, שם התארגנו מחדש והצטרפו לקיסר רומנוס הרביעי, אשר שוחרר משביו. טוקט עברה לחזקת האימפריה העות'מאנית בתקופת מהמט השני.
גאוגרפיה

העיר מרוחקת 318 ק"מ צפון-מזרחית לבירה אנקרה. העיר מפורסמת במבצר העות'מאני בן 28 המגדלים, שהוקם על גבעה הצופה על העיר. בעיר שוכן מבנה מדרסת גק, שהוקם בשנת 1270 והוסב למוזיאון, וכן נבנתה בשנת 1992 אוניברסיטה על-שם עות'מאן נורי פאשא (Osman Nuri Paşa), גיבור המלחמה העות'מאנית רוסית 1877–1878, אשר נולד בעיר.
הערות שוליים

↑  Turkey: Administrative Division (Provinces and Districts) - Population Statistics, Charts and Map, citypopulation.de
| --- | --- |
בקרת זהויות :  NLI: 987007560131905171  GND: 4273162-8  LCCN: n87862834  MusicBrainz: 1f73564e-4f19-42f0-a291-1cc746aaec21  VIAF: 139650808   WorldCat (עם VIAF): 139650808 
ערך זה הוא קצרמרבנושא יישובים בטורקיה. אתם מוזמנים לתרום לוויקיפדיה ו.
קרסנופוליה (בלארוס)

קרסנופוליה (בבלארוסית: Краснапольле, קרסנפוליה; ברוסית: Краснополье; ביידיש: קרסנופולה. נקראה גם מלסטובקה) היא עיירה במחוז מוהילב שבמזרח בלארוס, בה התקיימה עד השואה קהילה יהודית גדולה.
תולדות היישוב

העיירה נזכרת מראשית המאה ה-18, ובשנת 1754 הוענקה לה זכות לקיום ירידים שנתיים. בחלוקת פולין בשנת 1772 נכללה העיירה בתחום האימפריה הרוסית. בשנת 1938 הוענק ליישוב מעמד של עיר.
יהודי קרסנופוליה

בתחילת המאה ה-20 נמנו בעיירה כ-2,700 יהודים, כ-80% מתושביה. בתקופה הסובייטית פעלו בעיירה קולחוז יהודי ובית ספר יידי, ובד בבד הצטמצמה האוכלוסייה היהודית בה.
ב-15 באוגוסט 1941, במהלך מבצע ברברוסה, נכבשה העיירה בידי הגרמנים, ואלו ריכזו תוך זמן קצר את היהודים שלא הספיקו להימלט ממנה בגטו שהוקם בה, תוך החרמת רכושם.
ב-20 באוקטובר 1941 נרצחו כ-250 מיהודי הגטו ביער סמוך לעיירה, ובסוף נובמבר שלאחר מכן נרצחו כ-350 היהודים האחרונים מהגטו בסמוך לבית העלמין המקומי.
פרס שולמית אלוני

| --- | --- |

סמליל פרס שולמית אלוני
 תיאור:  פרס על קידום זכויות אדם, צדק חברתי וחיים משותפים של יהודים וערבים
 מיקום הטקס:  תיאטרון יפו בתל אביב-יפו
 מדינה:  ישראל
 תקופת הפרס:  2018–הווה (כ־7 שנים)
 נקרא על שם:  שולמית אלוני
 האתר הרשמי
פרס שולמית אלוני הוא הוא פרס ישראלי המוענק ליוצרים של יצירה המקדמת זכויות אדם, צדק חברתי וחיים משותפים של יהודים וערבים, שלוש סוגיות ערכיות שעליהן לחמה ואותן קידמה שולמית אלוני.
על הפרס

הפרס נועד לטפח יוצרים במגוון סוגות יצירה, אשר עשייתם מעלה תרומה משמעותית לביסוס מורשתה של שולמית אלוני, ולמיצובה כתשתית ערכית לחברה ישראלית הומנית, מתוקנת ושוחרת שלום. הוא מוענק ליוצרים הן בתרבות העברית והן בתרבות הערבית בשני תחומי יצירה – האחד פרוזה ושירה; והשני קולנוע, מיצגים אודיו-ויזואליים ותיאטרון. כמו כן מוענקים פרסים על מפעל חיים ליחידים שפועלם התרבותי והאמנותי מקדם זכויות אדם, צדק חברתי, שוויון וחיים משותפים.
את הפרס יזם יוסי פרוסט, מי שליווה את אלוני כראש מינהל התרבות, ואליו הצטרפו הנהלת תיאטרון יפו, המשפחה והחברים. הנהלת הפרס יושבת בתיאטרון יפו, וחברים בה: פרופ' גבריאלה שלו (המכהנת כיו"ר הוועד המנהל); מיכל רפאלי-כדורי ופרופ' עמית שכטר (שעבדו עם אלוני כשהייתה שרת החינוך והתקשורת, ומשמשים כמנהלים שותפים של הנהלת הפרס); ענת סרגוסטי (המשמשת כיו"ר ועדת השופטים); אכרם חילו; ארנון בן יאיר (היועץ המשפטי); תמר גיא; יגאל עזרתי; יוסי פרוסט; פרופ' נמרוד אלוני (בנה של אלוני); נהאד סקיס; ח'אלה דיבסי; שרי ישראלי (המשמשת מנהלת טקס, אירועים, הנצחה ומורשת); שירין נאטור-חאפי; ואבתיסאם מראענה.
הפרס מוענק מדי שנה ביום זכויות האדם הבינלאומי (המצוין ב-10 בדצמבר) או בסמוך לו, בטקס שנערך בתיאטרון יפו. את אירועי הפרס מפיקה גלית ברסקי.
הזוכים בפרס

2018
2019
2020
2021
2022
2023
2024
הערות שוליים

1 2 3   בכירים בענף התקשורת מקימים קרן להנצחת שולמית אלוני, באתר הארץ, 10 ביוני 2018
1 2 3 4 5 6 7 8  אתר פרס שולמית אלוני
↑   מיה אשרי, רננה רז ורנא אבו פריחה זכו בפרס שולמית אלוני ליצירות עבריות וערביות, באתר הארץ, 10 בדצמבר 2018
↑  ציוץ ברשת X (טוויטר לשעבר) של ערוץ 13
↑  אתר "זו הדרך"
↑  שני נחשוני, פרס שולמית אלוני למפעל חיים יוענק לדויד ברוזה ולנביל עבוד אשקר, באתר כאן – תאגיד השידור הישראלי, 17 בנובמבר 2022
↑  הוכרזו הזוכים בפרס מפעל חיים על שם שולמית אלוני, באתר אייס, 4 בדצמבר 2024
רג'יב ראם

| --- | --- |

 לידה:  18 במרץ 1984 (בן 40) דנוור, ארצות הברית 
 מדינה:  ארצות הברית
 מקום מגורים:  כרמל 
 גובה:  1.93 מ'
 יד חובטת:  ימין
 פעילות כמקצוען:  2004–הווה (כ־21 שנים)
 סה"כ פרסים שצבר:  9,789,032 דולר אמריקאי 
 יחידים
 מאזן קריירה:  57–93 
 דירוג שיא:  56 (2016)
 זוגות
 מאזן קריירה:  331-477
 דירוג שיא:  1 (2022)
 זכיות בטורנירים:  31
 שיאי גראנד סלאם
 זכיות 6 (4 זוגות גברים, 2 זוגות מעורבים)
 תאריך עדכון פברואר 2025
 
רג'יב ראם (בקרואטית: Rajeev Ram; ‏ נולד ב-18 במרץ 1984) הוא טניסאית אמריקאי. הוא זכה להצלחות בתחרויות זוגות גברים וזוגות מעורבים בהם זכה 6 פעמים בתחרויות גראנד סלאם. באולימפיאדת ריו דה ז'ניירו הוא זכה במדליית כסף בתחרות זוגות מעורבים לצד ונוס ויליאמס ובפריז הוא זכה במדליית כסף בתחרות זוגות גברים לצד אוסטין קרייצ'יק.
ביוגרפיה

רג'יב ראם נולד בשנת 1984 בדנבר, קולורדו למשפחת מהגרים מהודו.
רג'יב ראם היה בין הטניסאים הבוטלים בצעירותו. הוא זכה 9 פעמים באליפות ארצות הברית לגילו ביחידים וזוגות. הוא השתתף בתחרויות גראנד סלאם לבנים וזכה במקום השני בתחרות לזוגות בנים באליפות וימבלדון 2011. בהיותו סטודנט באוניברסיטת אילינוי באורבנה-שמפיין הוא ניצח בתחרויות לסטודנטים.
בשנת 2004 ראם עבר לטניס מקצועי.
בתחרות הגברים בגראנד סלאם ראם לא הגיע לשלבים המתקדמים.
בתחרויות זוגות גברים רגיב ראם משחק לצד ג'ו סולסברי. הם ניצחו באליפות אוסטרליה בפתוחה 2020 ו-3 פעמים באליפות ארצות הברית הפתוחה בשנים 2021-2023. בנוסף לכך הם הפסידו בגמר של אליפות אוסטרליה הפתוחה 2021.
בתחרויות זוגות מעורבים בגראנד סלאם ראם ניצח פעמיים באליפות אוסטרליה הפתוחה בשנים 2019 ו-2021 לצד ברבורה קרייצ'יקובה.
בתחרות גמר ה-ATP ראם ניצח בתחרות זוגות גברים בשנת 2022 ו-2023 והפסיד פעמיים ב-2016 ו-2021.
באולימפיאדת ריו דה ז'ניירו הוא זכה במדליית כסף בתחרות זוגות מעורבים לצד ונוס ויליאמס ובטוקיו הוא זכה במדליית כסף בתחרות זוגות גברים לצד אוסטין קרייצ'יק.
רגב'יב ראם חבר בנבחרת גביע דייוויס של ארצות הברית.
ע'אזיה

| --- | --- |
 מדינה:  לבנון לבנון
 מחוז:  דרום לבנון
 נפה:  צידון
 שטח:  15 קמ"ר
 קואורדינטות:  33°31′08″N 35°21′35″E﻿ / ﻿33.518888888889°N 35.359722222222°E﻿ / 33.518888888889; 35.359722222222 
 http://www.ghaziehcity.com
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןע'אזיה(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןע'אזיה  he tabBackground:;tabBorder:#aaa;defaultTab:0;
 
עַ'אזִ֫יֶּה (בערבית: الغازية; בתעתיק מדויק: אלע'אזיה) הוא כפר שיעי בלבנון, ששייך לנפת צידון במחוז הדרום בלבנון. הכפר ממוקם כ-4 קילומטרים מדרום לעיר צידון, בסמוך לכביש החוף הלבנוני (מספר 51). ממזרח לע'אזיה שוכן הכפר הנוצרי מע'דושה ומדרום שוכן הכפר קנארית.
אטימולוגיה

על פי המסורת הכפר נקרא על שמו של חוקר החדית' הישאם בן אל-ע'אז בן רביעה בן עַמְר בן עוף בן זוהיר, אבי עבדאללה (ער'), שכינויו היה: "אבו עבאס אל-גַ'רַשי א-דימשקי א-סַּ֗יְדאווי", שהגיע למקום בשנת 781 (שנת 159 בלוח ההיג'רי) ואחר כך צאצאיו אכלסו את המקום.
בתקופת ממלכת הצלבנים בצידון נרשם היישוב בשם GAZIA.
היסטוריה

ע'אזיה נפגעה מרעידת האדמה של 1837. קרסו 14 בתים ושבעה בני אדם נהרגו.
במהלך שנות התשעים החל חזבאללה להתבסס בכפר ובסביבתו. במהלך מלחמת לבנון השנייה, ב-7 וב-8 אוגוסט 2006, הפציצו מטוסי צה"ל מטרות של חזבאללה בכפר ובסביבתו.
בתאריך 19 פברואר 2024, במהלך מלחמת חרבות ברזל, צה"ל תקף מחסני נשק של חזבאללה ביישוב ובסביבתו.
אוכלוסייה

בשנת 2014 חיו בכפר 7,221 תושבים בעלי זכות בחירה לפרלמנט הלבנוני.
אדמה

שטח הכפר הוא 15,000 דונם.
תעסוקה

הכפר ע'אזיה הוא אחד ממרכזי העסקים הגדולים בדרום לבנון ונמצא בו בית זיקוק גדול לדלק הקשור למיזם צינור הנפט הטרנס-ערבי (TapLine).
שונות

בכפר הוקמה ופועלת קבוצת הכדורגל מועדון שבאב אל-ע'אזיה (אנ') ובקיצור "ע'אזיה", המשחקת בליגה הלבנונית הראשונה.
הערות שוליים

1 2  الغازية - ويكيبيديا, www.daralhikma.org
↑  Nicholas N. Ambraseys, The earthquake of 1 January 1837 in Southern Lebanon and Northern Israel, Annali Di Geofisica XL,  4, אוגוסט 1997, עמ' 932
↑  Human Rights Watch, Why They Died: Civilian Casualties in Lebanon During the 2006 War, 2007, עמ' 136-134 , 141-140
↑  שחר קליימן, 60 ק"מ מהגבול: צה"ל לקח אחריות על תקיפות חיל האוויר באזור צידון, israelhayom, 19/2/2024
↑  معلومات عن بلدة الغازية - Ghaziyeh، قضاء صيدا (قرى) في محافظة الجنوب، حسب لوائح الناخبين الرسمية الصادرة عن وزارة الداخلية اللبنانية لسنة ٢٠١٤, إعْرَفْ لبنان
1 2  Ghazieh, Mapcarta (באנגלית)
↑  محمد زناتي, مرفأ بترولي في الغازية؟, al-akhbar, 29 במאי 2022
↑  الشباب الغازية - Shabab Al-Ghazieh
גד החוזה

| --- | --- |

איור עתיק בו נראה גָּד החוזה מגיע להוכיח את דוד המלך
 עיסוק:  נביא 
 
גָּד החוזה (או גָּד הַנָּבִיא), המכונה בכמה מקומות 'חוֹזֵה דָוִד', היה נביא בימי דוד.
אזכורים במקרא

גד נזכר לראשונה כאשר הצטרף לדוד בברחו מפני שאול. הוא ציווה על דוד ללכת מהמצודה בה ישב אל ארץ יהודה (שמואל א, כ"ב, ה).
אזכורים במקרא > המגפה בימי דוד

לאחר חטא ספירת העם, שלח ה' את גד כדי לתת לדוד לבחור בין שלושה עונשים: רעב של שבע שנים (בדברי הימים: שלוש שנים), הפסד במלחמות לשלושה חדשים, או שלושה ימים של דבר. דוד בחר בדבר, משום שרצה להיענש בידי האל ולא בידי אדם. לאחר שניחם ה' על העונש שהטיל על העם, הוא שלח את גד לצוות על דוד לעלות ולבנות מזבח בגורן ארונה היבוסי (שמואל ב' כ"ד, יא ואילך, ובמקבילה בדברי הימים א, כ"א, ט ואילך).
אזכורים במקרא > אזכורים מקראיים נוספים

"דברי דוד המלך הראשונים והאחרונים" נכתבו על ידי שלושה נביאים: שמואל, נתן וגד. ככל הנראה מדובר בספר זכרונות למעשי דוד המלך, שלא נמצא בידינו כיום.
בפסח שעשה חזקיהו מסופר שהעמיד משוררים מהלויים, על פי ההנהגה של דוד, גד ונתן. מכך יוצא שהם היו אלו שחדשו את מצוות שירת הלויים.
אזכורים במקרא > במסורת חז"ל

על פי חז"ל (בבא בתרא ט"ו, א), היו אלו נתן וגד שהמשיכו לכתוב את ספר שמואל מהמקום בו מת שמואל.
על פי דעות מסוימות (סדר עולם רבה פרק כ', רש"י סוכה נ"א, ב), תוכנית בית המקדש שהכין דוד ניתנה לו מגד ומנתן.
בתנא דבי אליהו כתוב שבשעה שדוד התענה לבטל את המגפה. בא מלאך והרג את גד החוזה ,ארבעה בנים של דוד ,והזקנים שהיו עם דוד
מסורת יהודית מזהה את קברו של גד החוזה במסגד בעיירה חלחול שמצפון לחברון.
הנצחת גד הנביא בארץ ישראל

על שמו של גד החוזה נקראו רחובות בערים במדינת ישראל בערים, רמת השרון, כפר-סבא, אשדוד.
גד החוזה בספרות החיצונית

ב-1806 התגלה בקוצ'ין שבהודו כתב יד המכיל חיבור עברי חיצוני למקרא בשם "דברי גד החוזה", שכתיבתו מוערכת למאות הראשונות לספירה בארץ ישראל.
החיבור, הנושא אופי פסאודואפיגרפי, מייחס את כתיבתו לגד החוזה המקראי.
מהימנותו של חיבור זה נתונה במחלוקת. החוקר פרופ' מאיר בר-אילן הוא אחד מחוקרי המקרא הבולטים שעסקו ביצירה זו ומצדדים במקוריותה. בספרו, מגילות קוצ'ין, הראה החוקר הרב משה הלל שהחיבור הוא זיוף פרי עטו של עמנואל יעקב ואן דורט.
הערות שוליים

↑  שמואל ב, כ"ד, יא; דברי הימים א, כ"א, ט.
↑  אליהו רבא ז – ויקיטקסט, באתר he.wikisource.org
↑  דיון אודות מקור החיבור בפורום אוצר החכמה.
| --- | --- |
בקרת זהויות :  NLI: 987007311338505171  GND: 1160506884  VIAF: 21152864142104822604   WorldCat (עם VIAF): 21152864142104822604
שדה התעופה של ולס

שדה התעופה של ולס (באנגלית: Wels Airport) הוא שדה תעופה המשמש את העיר ולס שבמדינת אוסטריה עילית, אוסטריה. אף על פי שאינו משמש לטיסות מסחריות סדירות, הוא משמש לתעופה עסקית ותעופה כללית. בנוסף, מתקיימות בו טיסות אימון, הן פרטיות והן צבאיות, וכן טיסות לפינוי רפואי והעברת מטופלים.
הערות שוליים

↑  "Flugplatz Wels - Weiße Möwe Wels". www.wmw.at. אורכב מ-המקור ב-2013-04-07.
| --- | --- |
בקרת זהויות :  MusicBrainz: c286413a-184a-4002-85f9-0179c0fbbf33 
ערך זה הוא קצרמרבנושא אוסטריה. אתם מוזמנים לתרום לוויקיפדיה ו.
פארו (רובוט)

פארו (רובוט) (באנגלית: Paro Robot) הוא רובוט טיפולי בצורת גור כלב-ים פרוותי, המיועד לטיפול באנשים בעלי דמנציה, קשישים, מבוגרים בעלי צרכים מיוחדים וילדים עם אוטיזם.
רובוט פארו
הוכח כי השימוש ברובוט זה בבתי חולים, בתי אבות ובמתקני טיפול:
מפחית את הלחץ של המטופלים והמטפלים בהם.
מעורר אינטראקציה בין מטופלים ומטפלים.
בעל השפעה פסיכולוגית על מטופלים, מה שמשפר את ההרפיה והמוטיבציה שלהם.
משפר את הקשרים החברתיים של המטופלים זה עם זה ועם המטפלים.
מפחית תחושת כאב.
תכונות הפארו

הרובוט מעוצב כגור כלב-ים פרוותי, משקלו כ-2.7 ק"ג ואורכו 57 ס"מ, הפרווה רכה ונעימה למגע. הוא מגיב כמו יצור חי, יכול להרים את ראשו ולהזיז את סנפיריו, פוקח וסוגר את עיניו ומשמיע קול כשל גור כלב-ים אמיתי.
לפארו יש חמישה סוגים של חיישנים ואיתם הוא יכול לתקשר עם המטופלים ולהגיב אליהם רגשית:
חיישן מישוש הממוקם על הראש, הגב וסביב הגוף, המאפשר לזהות ליטוף, לחיצה או הכאה. בעזרת חוש זה הוא מגיב בהשמעת קולות, הזזת ראש, הבעת שמחה או כעס.
חיישן קול לזיהוי כיוון הקול, והנימה שמדברים אליו. הוא יכול להבחין בין קול אדם לרעשים מהסביבה.
חיישן אור בעזרתו מבחין בין אור וחושך. אם מזהה חושך הוא עוצם את עיניו.
חיישן תנועה הממוקם בגופו של הפארו. הוא יכול לזהות את התנוחה בו הניחו אותו, וכאשר מזיזים אותו הוא יגיב בקול או בהזזת ראש.
חיישן טמפרטורה בעזרתו מזהה את טמפרטורת הסביבה או חום גופו של האדם המלטף אותו ואז הוא מגיב אליו.
הפארו לומד להתנהג לפי העדפות המשתמש בו. הוא זוכר את הפעולה הקודמת שנעשתה, אם ליטפו אותו הוא יחזור על פעולתו ואם פגעו בו הוא ימנע מלעשות את הפעולה הזו.
היסטוריה

תכנון הפארו החל ביפן בשנת 1993 על-ידי המכון הלאומי למדע וטכנולוגיה תעשייתית ביפן, בראשות ד"ר טקנורי שיבטה.
מלכתחילה הוא נועד לשמש ככלי טיפולי עבור קשישים ועבור בעלי צרכים מיוחדים.
בשנת 2001 הוא הוצג בתערוכה לטכנולוגיה ביפן.
פרופ' טואישו טאמורה (Tamura) מהמכון הלאומי לחקר הזקנה ביפן, הוא אחד החוקרים הבולטים שחקרו את השימוש ברובוט פארו ככלי טיפולי. הוא פרסם ממצאי מחקר ולפיו הוכיח כי הזקנים חולי הדמנציה המאושפזים בבתי חולים דיברו, הסתכלו ונגעו יותר לאחר שהשתתפו בסדנת הטיפול בעזרת רובוטים, וכי המשחק עם הרובוטים הפחית בעיות התנהגותיות ועזר להם להשיג שלוות נפש מסוימת. הוא הוכיח כי הפארו יכול לעודד תקשורת בין המטופלים לצוותים הרפואיים והמשפחות וכן לשפר את הבריאות הפיזיולוגית, כמו הפחתת לחץ דם ודופק לב.
פרופ' טאמורה וחוקרים אחרים שמצדדים בטיפול בעזרת רובוטים, טוענים שרובוטים יותר היגיינים מבעלי חיים, אינם נושכים או גורמים לאלרגיות, ולא צריך להאכילם, מלבד לספק להם חשמל.
שימוש בפארו ברחבי העולם

הרובוט פארו נחשב להצלחה עולמית והוא דוגמה לשימוש בטכנולוגיה לטובת בריאות ורווחה. הוא מספק תמיכה רגשית לאוכלוסיית הקשישים ולדמנטיים ונמצא בשימוש ביותר מ-30 מדינות בעולם:
יפן: במדינה זו אחוז האוכלוסייה המזדקנת גבוה ולכן מקדמים בה פתרונות טכנולוגים להתמודדות עם חוסר כוח-אדם במערכת הבריאות. הפארו נמצא בתוכנית ביטוח סיעודי ומושכר לטיפול בבתים, לקשישים ולחולים בדמנציה.
ארצות הברית: מאז שנת 2009 הפארו אושר על-ידי מנהל המזון והתרופות האמריקאי (FDA) לטיפול רפואי נוירולוגי. משתמשים בו בבתי אבות ומרכזים רפואיים לטיפול בדמנציה, פוסט טראומה, חרדה ולהפחתת השימוש בתרופות.
דנמרק, הולנד, בריטניה: הפארו משמש במוסדות סיעודיים.
סינגפור: הממשלה מסבסדת את השימוש בפארו כחלק מתוכניות הטיפול בקשישים.
אוסטרליה וניו זילנד: מוסדות סיעודיים רכשו את הפארו להפחתת מתח ולשיפור רווחת הדיירים, במיוחד עבור אלה המתקשים בתקשורת או סובלים מבדידות.
ישראל: משתמשים בפארו במסגרות טיפוליות שונות, בעיקר בבתי אבות, מרכזי יום לקשישים ולמוסדות טיפול לאנשים עם צרכים מיוחדים.
ראו גם

רובוטיקה
בדידות
לקריאה נוספת

חולי דמנציה מוצאים נחמה ברובוט - עיתון וושינגטון פוסט 2/10/2008
רובוט מקבל גושפנקא - עיתון טורונטו סטאר 11/6/2014
טל שחף, הרובוטים שרוצים להציף אתכם באהבה, באתר ynet, 16 בינואר 2020
הערות שוליים

↑  Taylor & Francis, השפעת העיסוק ברובוט הטיפולי פארו על היתרונות הפסיכולוגיים של מבוגרים עם דמנציה, ‏2022
↑  הגר בוחבוט, הכירו את הרובוט הפרוותי שמפחית כאב, באתר ynet, 24 ביוני 2020
↑  PARO Therapeutic Robot, www.parorobots.com
↑  מערכת אתר הידען, רובוטים מסייעים לקשישים וחולים ביפן, באתר הידען - Hayadan, ‏2004-04-14
ד"ר טקנורי שיבטה עם פארו 2
גדי לי

| --- | --- |

 לידה:  29 ביולי 1953 (בן 71) צפון יורק, קנדה 
 שם לידה:  Gary Lee Weinrib 
 מוקד פעילות:  קנדה 
 תקופת הפעילות:  מ-1968 
 מקום לימודים:  תיכון ז'ורז' ואניה, תיכון ניוטונברוק 
 סוגה:  רוק, הארד רוק, רוק מתקדם, מטאל קלאסי 
 סוג קול:  טנור, בריטון, קונטרה-טנור 
 שפה מועדפת:  אנגלית 
 כלי נגינה:  גיטרה בס, כלי מקלדת, פסנתר, גיטרה 
 חברת תקליטים:  אטלנטיק רקורדס, מרקורי רקורדס 
 פרסים והוקרה:  קצין במסדר קנדה 
 פרופיל ב-IMDb
 
גדי לי (באנגלית: Geddy Lee; נולד בשם גארי לי וינריב ב-29 ביולי 1953) הוא מוזיקאי קנדי-יהודי, הידוע בעיקר בכסולן, הבסיסט, והקלידן של הלהקה הקנדית ראש.
קורות חיים

לי הצטרף ללהקת ראש לבקשתו של חבר ילדותו אלכס לייפסן והחליף את הבאסיסט והסולן ג'ף ג'ונס שפרש מהלהקה.
לי ידוע בזכות יכולות הנגינה בגיטרת הבס, אשר זוכות לשבחים רבים מצד מוזיקאים ולפרסים רבים מצד מגזינים ומבקרי מוזיקה. השפעתו על עולם המוזיקה ניכרת ומוזיקאים רבים ברחבי העולם מגדירים אותו כמקור השראה והשפעה. בין המוזיקאים האלו נמנים הבסיסטים קליף ברטון (מטאליקה), סטיב האריס (איירון מיידן), ג'ון מיונג (דרים ת'יאטר), לס קלייפול (פריימוס) וטים קומרפורד (Rage Against the Machine).
בנוסף לעבודתו בלהקה הוציא אלבום משל עצמו בשנת 2000 בשם My Favorite Headache שלא זכה לשבחים רבים.
משנת 1996 לי, עם שני חבריו ללהקה, הוא קצין במסדר קנדה (OC)
גדי לי הוא יהודי ממוצא פולני, ויליד לניצולי שואה מפולין. הוא מגדיר את עצמו כאתאיסט יהודי.
אנפילקסיס

| --- | --- |

 תחום:  רפואת חירום 
 גורמי סיכון:  נוקינטה 
 טיפול:  אדרנלין 
 קישורים ומאגרי מידע
 eMedicine:  135065 
 MeSH:  D000707
 סיווגים
 ICD-10:  T78.2 
 ICD-11:  4A84.3 
 
פריחה על גבו של אדם עם אנפילקסיס.
אנפילקסיס (או תגובה אלרגית קשה, על פי האקדמיה ללשון: תגובה חיסונית חריפה, באנגלית: Anaphylaxis) היא תגובה אלרגית לא תקינה ומהירה של מערכת החיסון לחומר מסוים המתפקד כאלרגן, במהלכה משתחרר היסטמין מן הרקמות וגורם לתסמינים מקומיים או מפושטים. מקור השם ביוונית: משמעות המילית ἀνά (אנא) היא "נגד" ומשמעות המלה φύλαξις (פילקסיס) היא "הגנה".
עיכול, שאיפה, מגע עור או הזרקת כמויות קטנות של חומרים אלרגניים עלולים לגרום לתגובה אנפילקטית.
הביטוי החמור של התופעה, הלם אנפילקטי (Anaphylactic shock) יגרום לרוב, ללא טיפול, למוות. ההערכה היא כי בארצות הברית ישנם כ–200 מקרי מוות לשנה על רקע תגובתיוּת-יתר של מערכת החיסון.